cyanic-selkie/wikianc huggingface dataset:
சம்பாவின் கலைகள்
காட்சிக்கலை வடிவங்கள்
செந்நெறிச் சாம் கலையில் இன்று எஞ்சியிருப்பவை செங்கற் கோயில்களும், மணற்கற் சிற்பங்களுமே ஆகும். சில வெங்கலச் சிலைகளும், உலோக அலங்காரப் பொருட்களும் எஞ்சியுள்ளன. சலவைக்கல் அல்லது வேறு உயர்தரக் கற்களாலான சிற்பங்கள் எதுவும் கிடைக்கவில்லை. இதைப் போலவே ஓவியங்களோ, வரைபடங்களோ இல்லை. சம்பா மக்கள் ஓலைகளிலேயே எழுதியும், வரைந்தும் வந்தனர். இவை கரையோர வியட்நாமின் வெப்பமும் ஈரலிப்புமான காலநிலைக்குத் தாக்குப் பிடிக்காமல் அழிந்துபோயிருக்கலாம். மரங்கள் போன்ற அழியக்கூடிய பொருட்களாலான பொருட்களும் தற்போது கிடைக்கவில்லை.
சிவையின் தமிழ் பெயர்கள்
சிவையின் (சக்தி / அம்மன்) தமிழ்ப்பெயர்களும் அவற்றின் வடமொழி இணைச்சொற்களும் பின்வருமாறு:
மூலம்
தமிழர் மானிடவியல், பக்தவத்சல பாரதி, மணி ஆப்செட்.
பகுப்பு:சாக்தம்
படிநிலைச் சார்பு
கணிதத்தில் மெய்யெண்களின் மீது வரையறுக்கப்பட்ட ஒரு சார்பினை, இடைவெளிகளின் சுட்டுச் சார்புகளின் முடிவுறு நேரியல் சேர்வாக எழுத முடியுமானால் அச்சார்பு படிநிலைச் சார்பு (step function) என அழைக்கப்படுகிறது. இச்சார்பு படிக்கட்டுச் சார்பு (staircase function) என்றும் அழைக்கப்படுகிறது. முடிவுறு துண்டுகளைக் கொண்ட துண்டுவாரி மாறிலிச் சார்பாகவும் ஒரு படிநிலைச் சார்பினைக் கருதலாம்.
வரையறை
என்ற சார்பு கீழ்க்காணுமாறு எழுதக் கூடியதானால் அது ஒரு படிநிலைச் சார்பாக இருக்கும்.
இந்த வரையறையில் காணும் இடைவெளிகளை A_i, பின்வரும் பண்புகளைக் கொண்டவையாய்க் கொள்ளலாம்:
இவ்விரு பண்புகளைக் கொண்ட இடைவெளிகளாக இல்லாமல் இருந்தாலும் நாம் வேறுசில இடைவெளிகளை இணைத்துக் கொள்வதன் மூலம் இவை உண்மையாக இருக்குமாறு செய்து கொள்ளலாம்.
எடுத்துக்காட்டு:
பண்புகள்
மேலே தரப்பட்ட படிநிலைச் சார்பின் வரையறையில், இடைவெளிகள் A_i, எல்லாம் ஒன்றுக்கொன்று சேர்ப்பில்லாக் கணங்களாகவும் அவற்றின் மொத்த ஒன்றிப்பும் முழு மெய்யெண் கோடாகவும் இருந்தால்,
மேற்கோள்கள்
பகுப்பு:சிறப்புச் சார்பியங்கள்
மண்டைக்கல்லாறு
மண்டைக்கல்லாறு (Mandekal Aru) என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் ஆறு ஆகும். மேலும் இந்த ஆறு முல்லைத்தீவு மாவட்டத்தில் உற்பத்தியாகி, அங்கிருந்து வடக்குப் பகுதிகளான முல்லைத்தீவு மாவட்டம் மற்றும் கிளிநொச்சி மாவட்டம் ஆகியவற்றின் வழியாகப் பாய்ந்து பின் கடலுடன் கலக்கின்றது. மேலும் இது கடலுடன் கலக்குமிடம் பாக்கு நீரிணை ஆகும்.
மேற்கோள்கள்
பகுப்பு:வட மாகாண ஆறுகள் பகுப்பு:கிளிநொச்சி மாவட்டம்
புஜங்கத்ராசிதம்
புஜங்கத்ராசிதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இதுவே இருபத்திநான்காவது கரணமாகும்.
காலை வளைத்து உயரத்தூக்கி,முக்கோண வளைவாகத் தொடையை வளைத்து,இடுப்பு முழந்தாளையும் வளைத்து நின்று ஆடுவது. அதாவது பாம்பை கண்டு அஞ்சி ஓடுவது போன்ற நிலை. வலது கையைத் தோலஹஸ்தமாகவும் இடது கையைக் கடகாமுகமாகவும் வைத்து கொள்வது புஜங்கத்ராஸிதமாகும்
வெளி இணைப்புகள்
பகுப்பு:நூற்றியெட்டு சிவதாண்டவங்கள்
அன்ட்ரூ பெல்
அன்ட்ரூ பெல் (Andrew Bell ) , பிறப்பு: சனவரி 22 1982) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2001 ஆண்டுகளில், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
அன்ட்ரூ பெல் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1982 பிறப்புகள் பகுப்பு:டொர்செட் துடுப்பாட்டக்காரர்கள் பகுப்பு:வாழும் நபர்கள்
சிந்து ஆறு (யமுனை துணை ஆறு)
சிந்து ஆறு (Sindh River) என்பது யமுனை ஆற்றின் துணை ஆறாகும். இது இந்திய மாநிலங்களானமத்தியப் பிரதேசம் மற்றும் உத்தரப் பிரதேசம் வழியாகப் பாய்கிறது.
ஆற்றோட்டம்
மத்தியப்பிரதேசத்தின் விதிசா மாவட்டத்தில் உள்ள மால்வா பீடபூமியில் சிந்து உருவாகிறது. இது மத்தியப் பிரதேசத்தின் குனா, அசோக்நகர், சிவபுரி, ததியா, குவாலியர் மற்றும் பிண்டு மாவட்டங்கள் வழியாக வடக்கு-வடகிழக்கு நோக்கிப் பாய்கிறது. பின்னர், உத்தரப் பிரதேசத்தின் ஜாலவுன் மாவட்டத்தில் யமுனா ஆற்றுடன் சம்பல் ஆற்றிற்கு முன்பாக இணைகிறது. இதன் மொத்த நீளம் 470 km ஆகும். இதில் 461 km மத்தியப் பிரதேசத்திலும் 9 km உத்தரப் பிரதேசத்தில் பாய்கின்றது.
துணை நதிகள்
சிந்துவின் முக்கிய துணை நதிகள் பர்பதி, பஹுஜ், குவாரி (குன்வாரி) மற்றும் மஹுவார் ஆகும். மஹுவார் ஆறு உள்ளூரில் சமோஹா ஆறு என்றும் அழைக்கப்படுகிறது. மேலும் இது முன்னாள் கரேரா வனவிலங்கு சரணாலயம் வழியாகச் செல்கிறது.
அணை
சிவபுரி மாவட்டத்தில் சிந்து ஆற்றின் குறுக்கே மணிகேதா அணை கட்டப்பட்டுள்ளது. மோகினி சாகர் எனப் பெயரிடப்பட்ட தடுப்பு அணை கீழ்நோக்கி அமைந்துள்ளது.
மேற்கோள்கள்
பகுப்பு:இந்திய ஆறுகள் பகுப்பு:உத்தரப் பிரதேச ஆறுகள் பகுப்பு:மத்தியப் பிரதேச ஆறுகள் பகுப்பு:Coordinates on Wikidata
அயலான்சேரி ஊராட்சி
அயலான்சேரி ஊராட்சி (Ayalancheri Gram Panchayat), தமிழ்நாட்டின் திருவள்ளூர் மாவட்டத்தில் உள்ள எல்லாபுரம் வட்டாரத்தில் அமைந்துள்ளது. இந்த ஊராட்சி, பூந்தமல்லி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1321 ஆகும். இவர்களில் பெண்கள் 667 பேரும் ஆண்கள் 654 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கம்பிமுள் வேலி
இரண்டாம் உலகப் போரின் போது படைவீரர்களே முட்கம்பி வேலிகளை தயாரித்து பயன்படுத்தினர். தற்போது இந்த கம்பிமுள் வேலிகள் தொழிற்சாலைகளில் உற்பத்தி செய்கின்றனர்.
வெளி இணைப்புகள்
பகுப்பு:அமெரிக்கக் கண்டுபிடிப்புகள் பகுப்பு:மதில்களும் வேலிகளும்
ராயம்பேட்டை ஊராட்சி
ராயம்பேட்டை ஊராட்சி (Rayampettai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2717 ஆகும். இவர்களில் பெண்கள் 1349 பேரும் ஆண்கள் 1368 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பீனா பால்
பீனா பால் (Beena Paul) (பிறப்பு சனவரி 28, 1961), இவரது திருமண பெயர் பீனா பால் வேணுகோபால் என்பதாகும். இவர் ஓர் இந்திய திரைப்படத் தொகுப்பாளர் ஆவார். இவர் முக்கியமாக மலையாளத் திரைப்படங்களில் பணியாற்றுகிறார். தில்லி பல்கலைக்கழகத்தில் பட்டம் பெற்ற இவர், 1983இல் புனேவில் உள்ள இந்திய திரைப்பட மற்றும் தொலைக்காட்சி நிறுவனத்தில் திரைப்படத் தொகுப்பை முடித்தார். இவர் இரண்டு தேசிய திரைப்பட விருதுகளையும் மூன்று கேரள மாநில திரைப்பட விருதுகளையும் பெற்றுள்ளார். கேரளாவின் சர்வதேச திரைப்பட விழாவின் கலை இயக்குநர், கேரள மாநில சாலசித்ரா அகாதமியின் துணைத் தலைவர் உட்பட பல பதவிகளை இவர் வகித்துள்ளார்.
சொந்த வாழ்க்கை
இவர் ஒளிப்பதிவாளர் வேணுவை 26 ஆகத்து 1983 அன்று திருமணம் செய்து கொண்டார். இத் தம்பதியினருக்கு மாளவிகா என்ற ஒரு மகள் இருக்கிறார், இவரது மகள் ஒரு ஆங்கிலேயரை மணந்தார். கேம்பிரிச்சுப் பல்கலைக்கழகத்தில் ஒரு வெளிக்களப் பணித்திட்ட மேலாளராக உள்ளார்.
ஆரம்ப கால வாழ்க்கை
மலையாளத் தந்தைக்கும் கன்னடத் தாய்க்கும் பிறந்த பீனா பால் தில்லியில் வளர்க்கப்பட்டார். 1979 ஆம் ஆண்டில் தில்லி பல்கலைக்கழகத்தில் உளவியலில் இளங்கலைப் பட்டம் பெற்ற பிறகு, 1983 இல் புனேவிலுள்ள இந்தியத் திரைப்பட மற்றும் தொலைக்காட்சி நிறுவனத்தில் திரைப்படத் தொகுப்பில் சான்றிதழ் பட்டம் பெற்றார்.
தொழில்
ஜி.அரவிந்தனின் தி சீர் ஹூ வாக் ஒன் ஒன் (1985), என்ற ஜிட்டு கிருஷ்ணமூர்த்தி பற்றிய ஆவணப்படத்தின் படத் தொகுப்பாளாராக இவர் ஒரு பெரிய வெற்றி பெற்றார். ராஜீவ் விஜய் ராகவனின் சிஸ்டர் அல்போன்சாவின் பரங்கானம் (1986) உட்பட சில ஆவணப்படங்களிலும் பணியாற்றினார். இது 34வது தேசிய திரைப்பட விருதுகளில் சிறந்த சுயசரிதைக்கான திரைப்பட விருதை வென்றது. ஜான் ஆபிரகாமின் அம்மை அறியான் (1986) படத்தின் மூலம் திரைப்படத் துறையில் அறிமுகமானார். இவரது மற்ற படங்களில் படிப்புரா (1989), ஜன்மதினம் (1997), அக்னிசாட்சி (1999) ஆகியவையும் அடங்கும். மித்ரு மை பிரண்ட் (2002) என்ற படத்தில் ரேவதியுடன் அனைத்து பெண் குழுவினருடனான இவரது பணிக்காக தேசிய திரைப்பட விருதைப் பெற்றுத்தந்தது. அடுத்த ஆண்டு, உன்னி என்ற குறும் படத்திற்காக இவருக்கு மற்றொரு தேசிய திரைப்பட விருது வழங்கப்பட்டது. இவர் தொலைக்காட்சியிலும் பணியாற்றியுள்ளார். சிறந்த தொலைக்காட்சி படத் தொகுப்பாளாருக்கான மூன்று கேரள மாநில விருது பெற்றுள்ளார். இவரது, சம் டைம்ஸ் (தமிழ்த் திரைப்படம்) திரையரங்குகளில் 2018இல் தமிழ் மொழியில் வெளியானது.
50க்கும் மேற்பட்ட ஆவணப்படங்கள் மற்றும் திரைப்படங்களைத் தொகுத்ததைத் தவிர, இவர் நான்கு ஆவணப்படங்களையும் இயக்கியுள்ளார். ரேவதி, சுமா ஜோசன், பமீலா ரூக்ஸ், சப்னம் விர்மானி போன்ற பெண் திரைப்பட இயக்குநர்களுடன் இவர் இணைந்து பணியாற்றியுள்ளார்.
சொந்த வாழ்க்கை
1983ஆம் ஆண்டில் புனே திரைப்படக் கல்லூரியில் தன்னுடன் பயின்ற சக மாணவரான ஒளிப்பதிவாளர் வேணுவை இவர் மணந்தார். இந்த தம்பதியருக்கு ஒரு மகள் உள்ளார். வேணு இயக்கிய தயா (1998), முன்னாரிப்பு (2014), கார்பன் (2018) உட்பட பல படங்களில் இருவரும் இணைந்து பணியாற்றியுள்ளனர்.
வெளி இணைப்புகள்
பகுப்பு:1961 பிறப்புகள் பகுப்பு:கேரள மாநில திரைப்பட விருது வென்றவர்கள் பகுப்பு:வாழும் நபர்கள்
பத்து கன்னியர் உவமை
thumbnail|300px|right| மணவாளனுடைய வருகை
பத்து கன்னியர் உவமை இயேசு கூறிய உவமையாகும். இதில் இயேசு தன்னை மணவாளனாகவும் கிறிஸ்தவரை கன்னிகையாராகவும், பரலோக இராச்சியத்தை கல்யாண வீடாகவும் உவமானப்படுத்துகிறார். மத்தேயு 25:1-12 இல் குறிப்பிடப்பட்டுள்ளது.
உவமை
பரலோக இராச்சியம் தங்கள் விளக்குகளைப் பிடித்துக்கொண்டு, மணவாளனுக்கு எதிர்கொண்டுபோகப் புறப்பட்ட பத்துக் கன்னிகைகளுக்கு ஒப்பாயிருக்கும். அவர்களில் ஐந்துபேர் புத்தியுள்ளவர்களும், ஐந்துபேர் புத்தி இல்லாதவர்களுமாக இருந்தார்கள். புத்தியில்லாதவர்கள் தங்கள் விளக்குகளை மட்டும் எடுத்துக்கொண்டு போனார்கள், எண்ணெயையோ கூடக் கொண்டுபோகவில்லை. புத்தியுள்ளவர்கள் தங்கள் விளக்குகளோடு தங்கள் பாத்திரங்களில் எண்ணெயையும் கொண்டு போனார்கள். மணவாளன் வரத் தாமதித்தபோது, அவர்கள் எல்லாரும் நித்திரைமயக்கமடைந்து தூங்கிவிட்டார்கள். நடுஇரவில்: இதோ, மணவாளன் வருகிறார், அவருக்கு எதிர்கொண்டுபோகப் புறப்படுங்கள் என்கிற சத்தம் கேட்டது. அப்பொழுது, அந்தச் கன்னிகைகள் எல்லாரும் எழுந்திருந்து, தங்கள் விளக்குகளை ஆயத்தப்படுத்தினார்கள்.
புத்தியில்லாதவர்கள் புத்தியுள்ளவர்களை நோக்கி: உங்கள் எண்ணெயில் எங்களுக்குக் கொஞ்சங்கொடுங்கள், எங்கள் விளக்குகள் அணைந்துபோகிறதே என்றார்கள். புத்தியுள்ளவர்கள் பிரதியுத்தரமாக: அப்படியல்ல, எங்களுக்கும் உங்களுக்கும் போதாமலிராதபடி, நீங்கள் விற்கிறவர்களிடத்திற்குப் போய், உங்களுக்காக வாங்கிக்கொள்ளுங்கள் என்றார்கள். அப்படியே அவர்கள் வாங்கப் சென்றபோது மணவாளன் வந்துவிட்டார், ஆயத்தமாயிருந்தவர்கள் அவரோடு கூடக் கல்யாண வீட்டுக்குள் பிரவேசித்தார்கள் கதவும் அடைக்கப்பட்டது. பின்பு, மற்றக் கன்னிகைகளும் வந்து: ஆண்டவரே, ஆண்டவரே, எங்களுக்குத் திறக்கவேண்டும் என்றார்கள். அதற்கு மணவாளன்: உங்களை அறியேன் என்று, மெய்யாகவே உங்களுக்குச் சொல்லுகிறேன் என்றார்.
கருத்து
இது இயேசுவின் இரண்டாம் வருகையை குறித்து சொல்லப்பட்ட உவமையாகும். அவர் வரும் போது அவரை எதிர் கொள்ள ஆயத்தமாக இருக்க வேண்டும் என்பது பிரதான கருத்தாகும். இங்கு மணவாளன் இயேசுவாகும் கல்யாணவீடு பரலோக இராச்சியமாகும். மேலும் விளக்கு மனிதரது ஆத்துமாவையும் எண்ணெய் தயார் நிலையையும் குறிக்கிறது.
வெளி இணைப்புகள்
பகுப்பு:இயேசுவின் உவமைகள்
பார்த்தா சாட்டர்ஜி
பார்த்தா சாட்டர்ஜி (Partha Chatterjee) (பிறப்பு: 6 அக்டோபர் 1952), இந்தியாவின் மேற்கு வங்க மாநிலத்தின் அகில இந்திய திரிணாமுல் காங்கிரசு கட்சியின் பொதுச் செயலளாரகவும், மேற்கு வங்க மாநில அமைச்சராகவும், இந்திய அரசின் அமலாக்க இயக்குனரகத்தால் பள்ளி ஊழியர் நியமன ஊழல் வழக்கில் கைது செய்யப்படும் வரை ஆகத்து 2022 முடிய பதவியில் இருந்தவர். இவர் பெஹாலா மேற்கு சட்டமன்றத் தொகுதியிலிருந்து,  அகில இந்திய திரிணாமுல் காங்கிரசு சார்பாக 2001-ஆம் ஆண்டு முதல் தொடர்ந்து 2021 முடிய தொடர்ந்து ஐந்து முறை மேற்கு வங்காள சட்டமன்றத்திற்கு தேர்ந்தெடுக்கப்பட்டவர்.
இறுதியாக சாட்டரஜி மேற்கு வங்காள அரசின் வணிகம் & தொழில் துறை அமைச்சராக இருந்த போது 28 சூலை 2022 அன்று, பள்ளி ஊழியர்கள் நியமன ஊழல் வழக்கில் அமலாக்க இயக்குனரகத்தால்  கைது செய்யப்பட்டு, சிறையில் அடைக்கப்பட்டதால், அமைச்சரவையிலிருந்து விலக்கப்பட்டதுடன், அகில இந்திய திரிணாமுல் காங்கிரசு கட்சியிலிருந்தும் நீக்கப்பட்டார்.
ஆசிரியர் நியமன முறைகேடு வழக்கில்
அமைச்சர் பார்த்தா சாட்டஜி, மேற்கு வங்காள மாநில அரசுப் பள்ளி ஆசிரியர்கள் நியமனத்தில், கையூட்டாக பெற்ற 50 கோடி ரூபாய் பணம் மற்றும்  5 கோடி ரூபாய் மதிப்பு தங்கத்தை, அவரது உதவியாளரான நடிகை அர்பிதா முகர்ஜியின் வீட்டிலிருந்து  28 சூலை 2022 அன்று அமலாக்க இயக்குனரகத்தால்  கைப்பற்றப்பட்டது. இதனால் அமைச்சர் பார்த்தா சாட்டர்ஜி கைது செய்யப்பட்டார். எனவே பார்த்தா சாட்டர்ஜி அமைச்சர் பதவியிலிருந்தும், திருணாமுல் காங்கிரஸ் கட்சி உறுப்பினர் பதவியிலிருந்தும் நீக்கப்பட்டார். 5 ஆகஸ்டு 2022 அன்று பார்த்தா சாட்டஜியையும், அவரது உதவியாளரான அர்பிதா முகர்ஜியை சிறையில் அடைத்தனர்.
ஆசிரியர் நியமன முறைகேடு வழக்கில், பார்த்தா சாட்டர்ஜிக்கு சொந்தமான ரூபாய் 48.22 கோடி மதிப்புள்ள சொத்துகளை 19 செப்டம்பர் 2022 அன்று முடக்கி அமலாக்க இயக்குனரகம் நடவடிக்கை எடுத்துள்ளது.
மேற்கோள்கள்
பகுப்பு:1952 பிறப்புகள் பகுப்பு:மேற்கு வங்காள அரசியல்வாதிகள் பகுப்பு:மேற்கு வங்காள சட்டமன்ற உறுப்பினர்கள் பகுப்பு:மேற்கு வங்காள நபர்கள் பகுப்பு:அகில இந்திய திரிணாமுல் காங்கிரசு அரசியல்வாதிகள்
தினேஷ் சிங் (உத்தரப் பிரதேச அரசியல்வாதி)
தினேஷ் சிங் (Dinesh Singh) (19 சூலை 1925 – 30 நவம்பர் 1995) இந்திய தேசிய காங்கிரசு கட்சியின் அகில இந்திய அரசியல் தலைவர் ஆவார். இந்திய நாடாளுமன்ற மக்களவை உறுப்பினராக உத்தரப் பிரதேச மாநிலத்திலிருந்து ஏழு முறைத் தேர்ந்தெடுக்கப்பட்டவர். இந்திய நடுவண் அரசில் இரண்டு முறை இந்திய வெளியுறவுத் துறை அமைச்சராகவும் பணியாற்றியவர்.
இளமை வாழ்க்கையும், கல்வியும்
உத்தரப் பிரதேச மாநிலத்தின் அவத் பகுதியில் உள்ள பிரதாப்கர் மாவட்டத்தில் உள்ள கலாகங்கர் பகுதியில் உள்ள பிரபுக்கள் குடும்பத்தில், அவதேஷ் சிங் என்ற நிலக்கிழாருக்கு, 19 சூலை 1925-இல் பிறந்த தினேஷ் சிங், லக்னோவில் உள்ள கால்வின் கல்லூரியில் பயின்றவர்.
அரசியல்
தினேஷ் சிங், இந்திய நடுவண் அரசில் 1962-66-இல் இந்திய வெளியுறவுத் துறை துணை அமைச்சராகவும், 1966 – 1967-இல் வெளியுறவுத் துறை இராஜங்க அமைச்சராகவும், 1967 -69 மற்றும் 1988- 1989-இல் வர்த்தகத் துறை அமைச்சராகவும்,  1970- 1971-இல்  தொழில் வளர்ச்சி மற்றும் உள்நாட்டு வர்த்தக அமைச்சராகவும், 1969 - 1970 மற்றும் 1993 – 1995-இல் வெளியுறவுத்துறை அமைச்சராகவும் பணியாற்றியவர்.
தினேஷ் சிங், இரண்டாவது மக்களவை (1957–62) முதல் ஐந்தாவது மக்களவை வரையும் (1971–77), பின்னர் எட்டாவது மக்களவை மற்றும் ஒன்பதாவது மக்களவைக்கும் (1984-1991) ஏழு முறை பிரதாப்கர் மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டவர். இடைப்பட்ட காலங்களில் மாநிலங்களவை உறுப்பினராகத் தேர்ந்தெடுக்கப்பட்டுள்ளார்.
குடும்பம்
டெக்ரி கார்வால் பகுதியைச் சேர்ந்த நீலிமா குமாரியை 1944-இல் மணந்து கொண்ட தினேஷ் சிங்கிற்கு ஆறு மகள்களைப் பெற்றவர். இவரது ஆறாவது மகள் இரத்தினா சிங் பிரதாப்கர் மக்களவைத் தொகுதியிலிருந்து இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டவர். தினேஷ் சிங் தமது எழுபதாவது அகவையில் 30 நவம்பர் 1995-இல் புதுதில்லியில் மறைந்தார்.
வெளி இணைப்புகள்
பகுப்பு:1925 பிறப்புகள் பகுப்பு:1995 இறப்புகள் பகுப்பு:இந்திய அரசியல்வாதிகள் பகுப்பு:உத்தரப் பிரதேச அரசியல்வாதிகள் பகுப்பு:2ஆவது மக்களவை உறுப்பினர்கள் பகுப்பு:5வது மக்களவை உறுப்பினர்கள் பகுப்பு:மாநிலங்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:9வது மக்களவை உறுப்பினர்கள்
கலேமா மொட்லாந்தே
பெட்ரஸ் கலேமா மொட்லாந்தே (Petrus Kgalema Motlanthe, பிறப்பு: 19 சூலை 1949) தென்னாபிரிக்காவின் துணை குடியரசுத் தலைவர் ஆவார். ஆபிரிக்க தேசிய காங்கிரஸ் கட்சியின் துணைத் தலைவர் பதவியிலும் உள்ளார். 2008இல் செப்டம்பர் 25ஆம் தேதி தாபோ உம்பெக்கி விலகியதற்கு பிறகு இவர் சட்டமன்ற வாக்கெடுப்பின் படி 2009 மே 9 வரை இடைக்கால குடியரசு தலைவராக செயல்பட்டார். அரசியலுக்கு முன்பு தொழிற் சங்கத் தலைவராக பணியாற்றியுள்ளார்.
மேற்கோள்கள்
பகுப்பு:1949 பிறப்புகள் பகுப்பு:வாழும் நபர்கள் பகுப்பு:தென்னாப்பிரிக்க அரசியல்வாதிகள்
பாலாபிஷேகம் (திரைப்படம்)
பாலாபிஷேகம் 1977 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் ஜெய்சங்கர், ஸ்ரீகாந்த், அசோகன், தேங்காய் சீனிவாசன், சுருளிராஜன், ஸ்ரீபிரியா, ராஜசுலோசனா, பண்டரிபாய், வி. ஆர். திலகம் மற்றும் பலரும் நடித்துள்ளனர்.
பொயனப்பாடி ஊராட்சி
பொயனப்பாடி ஊராட்சி (Poyanapadi Gram Panchayat), தமிழ்நாட்டின் கடலூர் மாவட்டத்தில் உள்ள மங்கலூர் வட்டாரத்தில் அமைந்துள்ளது. இந்த ஊராட்சி, திட்டக்குடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1469 ஆகும். இவர்களில் பெண்கள் 733 பேரும் ஆண்கள் 736 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நடத்தை
நடத்தை (behavior, அல்லது behaviour) என்பது தனிநபர்கள், உயிரினங்கள், அவை சார்ந்திருக்கும் தொகுதிகள், செயற்கை நுண்ணறிவு கொண்ட இயந்திரங்கள் ஆகியவற்றின் அவற்றையும், அவை இருக்கும் சுற்றுச்சூழலையும் சார்ந்த செயல்கள் அல்லது பழக்க வழக்கங்கள் போன்றவற்றின் தொகுப்பு ஆகும். சுற்றுச்சூழலானது ஏனைய உயிரினங்கள், வேறு தொகுதிகள், மற்றும் இயற்பியல் சூழல் காரணிகள் அனைத்தையும் உள்ளடக்குகின்றது. சூழலில் இருந்து கிடைக்கும் பல்வேறுபட்ட உள்ளீடுகள் அல்லது தூண்டல்களுக்கேற்ப ஏற்படும் உட்புறமாகவோ அல்லது வெளிப்புறமாகவோ, உணர்வுபூர்வமானதாகவோ அல்லது ஆழ்மனதில் தோன்றுவதாகவோ, மறைவானதாகவோ அல்லது வெளிப்படையானதாகவோ, தன்னிச்சையாகவோ அல்லது தன்னிச்சையின்றியோ எதிவினைகள் எனலாம். அதாவது ஒரு செயல் அல்லது எதிர்ச் செயலைக் குறிக்கும் என எளிமையாகக் கூறலாம்.
நடத்தை சுற்றுச்சூழல்
ஒரு உயிரியல் சூழலில் நடத்தை எவ்வாறு துல்லியமாக வரையறுக்க வேண்டும் என்பதில் சில கருத்துவேறுபாடுகள் இருந்தபோதிலும், விஞ்ஞான இலக்கியத்தின் பகுப்பாய்வு அடிப்படையில், "நடத்தை என்பது முழுமையான உயிரினங்களின் உட்புற மற்றும் வெளிப்புற தூண்டுதலுக்கான செயல்கள் அல்லது செயலற்ற தன்மையாகும்" என்று ஒரு பொதுவான விளக்கம் வைக்கப்படுகிறது தாவரங்கள் மற்றும் பிற உயிரினங்களுக்கும் பொருந்தும் வகையில் ஒரு பரந்த விளக்கமானது கொடுக்கப்படுகையில், ஒரு தனியனின் வாழ்நாளின் போது, சூழலுக்கேற்ற இசைவாக்கமாக ஏற்படும் உடலியல் மற்றும் உயிர்வேதியியல் மாற்றங்களாகக் நடத்தையைக் கொள்ளலாம். அதனால் வேறு உயிர்வேதியியல், உடற்றொழிலியல் மற்றும் விருத்தி தொடர்பான மாற்றங்களிலிருந்து நடத்தை என்பது வேறுபடுகின்றது. அவற்றில் விருத்தி தவிர ஏனைய உயிர்வேதியியல், உடற்றொழிலியல் மாற்றங்கள் மிகவும் வேகமாக நிகழ்பவையாகும். நடத்தை உடன்பிறந்ததாகவோ, அல்லது கற்ருக்கொண்டதாகவோ இருக்கலாம்.
உயிரியல் விளக்கம்
விலங்குகளில் உயிரியல் நடத்தை அகச்சுரப்பித் தொகுதியினாலும் நரம்புத் தொகுதியினாலும் கட்டுப்படுத்தப்படுகிறது. ஒரு உயிரினத்தின் நடத்தையின் சிக்கல் தன்மை அதன் நரம்புத் தொகுதியின் சிக்கல் தன்மையில் தங்கியுள்ளது. பொதுவாக, சிக்கலான நரம்புத் தொகுதிகளுடன் கூடிய உயிரினங்கள், புதிய எதிர் வினைகளைக் கற்றுக்கொண்டு தமது நடத்தைகளை அதற்கேற்றாற்போல் மாற்றிக்கொள்ளும் தகுதி கொண்டவையாக இருக்கின்றன.
மனித நடத்தை
மனித நடத்தை, நாளமில்லா அமைப்பு மற்றும் நரம்பு மண்டலத்தால் பாதிக்கப்படுவதாக நம்பப்படுகிறது. ஒரு உயிரினத்தின் நடத்தையில் சிக்கலானது அதன் நரம்பு மண்டலத்தின் சிக்கலான தன்மையுடன் தொடர்புடையது என்று பொதுவாக கூறப்படுகிறது. பொதுவாக, மிகவும் சிக்கலான நரம்பு மண்டலங்களுடன் கூடிய உயிரினங்கள் புதிய மறுமொழிகளைக் கற்றுக்கொள்வதற்கான அதிக திறன் கொண்டவை, இதனால் அவர்கள் நடத்தையை சரிசெய்யலாம்.
விலங்கு நடத்தை
விலங்கு நடத்தை பற்றிய ஆய்வு,( ethology) மனிதப் பண்பியல் எனப்படும்,இது ஒரு பரந்த புலமாகும், இது இயல்பான மற்றும் கற்றல் நடத்தைகள் மற்றும் அசாதாரண நடத்தை ஆகியவற்றை உள்ளடக்கியது.மனிதர்கள் உட்பட அனைத்து விலங்குகளும், சில மிகவும் வித்தியாசமான மற்றும் வேடிக்கையான நடத்தைகளை  கொண்டுள்ளது. விலங்குகளை படிப்பதில், அவற்றின் நடத்தைகளின் அடிப்படையில், அவற்றின் உடற்கூறுகளை விடவும் அதிகமானோ அல்லது அதற்கும் அதிகமானவற்றையோ அடிப்படையாகக் கொண்ட வேறுபாடுகளை வரையறுக்கிறோம். இது குறிப்பாக நடத்தைகளை பாதிக்கும் இயற்கை சூழலை வலியுறுத்துகிறது.
ஒரு உள்நாட்டு நாய் மற்றும் ஒரு ஓநாய் இடையே நடத்தை வேறுபாடுகளை ஆராய்ந்தால்  அவை மிகவும் நெருக்கமாக இருந்தாலும், அவைகளின் பொதுவான நடத்தைகள் மனித செல்வாக்கால் பிரிக்கப்படுகின்றன. பரிணாம உயிரியல், விவசாயம் மற்றும் வேளாண்மை, கால்நடை வளர்ப்பு, சூழலியல், மற்றும் உளவியலின் துறைகளில் கால்நடை நடத்தையின் இயக்கவியல் புரிந்துகொள்ளுதலாக உள்ளது.
நுகர்வோர் நடத்தை
நுகர்வோர் நடத்தை என்பது, நுகர்வோர் நடந்துகொள்கிற செயல்முறைகளையும், உற்பத்திப் பொருட்கள் மற்றும் சேவைகளுக்கான அவர்களது எதிர்வினைகளையும் குறிக்கிறது. அவர்கள் பொருட்களையும் சேவைகளையும் வாங்குவதிலும், நுகர்வதிலும் எப்படி நடந்துகொள்கிறார்கள் என்பது தொடர்பானதாக இந்த நுகர்வோர் நடத்தை அமையும். அவர்களது தேவைகள் மற்றும் விருப்பங்களுக்கு ஏற்ப, அவற்றை நிறைவு செய்துகொள்ளும் முகமாக அவர்களது நடத்தை அமையும். நுகர்வோர் நடத்தை என்பது அவர்கள் வாடிக்கையாளர்களாக நடந்துகொள்ளும் செயல்முறையாகும். இது வாங்கப்பட்ட பொருட்களின் வகைகள், செலவு செய்யப்படும் தொகை, கொள்முதல் அதிர்வெண் மற்றும் கொள்முதலைச் செய்வதா இல்லையா என்ற முடிவை எடுப்பதில் என்ன விடயங்கள் தாக்கம் செய்கின்றன என்பதில் தங்கியிருக்கும். உள்புற மற்றும் வெளிப்புற காரணிகள் பலவும் இவ்வாறான நுகர்வோர் நடத்தையில் செல்வாக்குச் செலுத்துகிறது. உட்புறக் காரணிகளாக மனோபாவங்கள், தேவைகள், நோக்கங்கள், முன்னுரிமைகள் மற்றும் புலனுணர்வு செயல்முறைகள் ஆகியவையும், வெளிப்புறக் காரணிகளாக சந்தைப்படுத்தல் நடவடிக்கைகள், சமூக மற்றும் பொருளாதார காரணிகள் மற்றும் கலாச்சார அம்சங்கள் போன்றவையும் அமையும். கலிபோர்னியா பல்கலைக்கழகத்தைச் சேர்ந்த முனைவர் பேர்னர், உடல்சார்ந்த காரணிகளும் நுகர்வோர் நடத்தையைப் பாதிக்கும் என்கின்றார். எடுத்துக்காட்டாக ஒரு நுகர்வோர் பசியோடு இருந்தால், அந்த பசி உணர்வு உணவை வாங்குவதற்கு அவர்களைத் தூண்டும்.
நிறுவன மேலாண்மை நடத்தைகள்
இவ்வகையான நடத்தைகள் விருப்பு, வெறுப்பு போன்றவற்றுடன் தொடர்புள்ளதாக இருக்கும். மேலாளர்கள் பொதுவாக விரும்பத்தக்க விளைவுகளையே கவனிக்கிறார்கள். ஆனாலும் நடத்தை வடிவங்கள் இதனை மாற்றலாம். இந்த நடத்தைகளைக் கொண்டே, விரும்பிய விளைவுகள் எவ்வளவு தரம், அல்லது எவ்வளவு விரைவாக மீண்டும் மீண்டும் நிகழ்கிறது என அறியலாம். ஒரு நடத்தை நிகழ்வதற்கு முன்னர், அந்த நடத்தையைத் தூண்டக்கூடிய முன் நிகழ்ச்சிகள் கவனிக்கப்படும். நடத்தை நிகழ்ந்த பின்னர், அதற்கான பின்விளைவுகள் ஏற்படும். விரும்பிய நடத்தை உண்மையில் ஏற்படும் பொழுது விரும்பிய விளைவுகள் ஏற்படுகிறது. அதனால் பாராட்டுகள் கிடைக்கிறது. விரும்பாத நடத்தை நிகழ்வு ஏற்படும் பொழுது அதன் விளைவாக தண்டனைகள் கிடைக்கிறது. இவை அனைத்தும் உள்ளடக்கியது நிறுவன மேலாண்மை நடத்தைகள் ஆகும்.
சமூக நடத்தைகள்
ஒரே இனத்தில் உள்ள இரண்டு அல்லது அதற்கு மேற்பட்ட தனியன்களுக்கிடையிலான நடத்தை சமூக நடத்தை (Social behavior) ஆகும். இவ்வகையான சமூக நடத்தை சில வகை பாக்டீரியாக்கள், பூச்சிகள், மனிதன் உட்பட பல்வேறு வகையான உயிரினங்களுக்கு இடையிலும் காணப்படுகின்றது.
சமூக நடத்தை என்பது ஒரு நபர் வீட்டிற்கு உள்ளேயோ அல்லது வெளியேயோ, ஒன்று அல்லது அதற்கு மேற்பட்ட நபர்களுக்கு ஏற்படுத்தும் தொந்தரவு, அச்சத்தை ஏற்படுத்துதல், துன்பம்விளைவித்தல் போன்றவைகளையும் உள்ளடக்கியுள்ளது. பல வெளிப்படையான குற்றங்கள், சட்டவிரோத நடவடிக்கைகள், முரண்படுதல், தாக்குதல், அச்சுறுத்தும் பிற நடத்தைகள் போன்றவையும் சமூக நடத்தைகளில் அடங்குபவையே.
சுகாதார நடத்தைகள்
பலவிதமான ஆய்வுகள், சுகாதார நடத்தைகள் மற்றும் உடல்நல விளைவுகளுக்கு இடையிலான உறவை ஆராய்ந்து, நோயுறும் வீதம் மற்றும் இறப்பு வீதம் ஆகியவற்றில் சுகாதார நடத்தைகளின் பங்கை நிரூபித்துள்ளன. இப்படியான ஆய்வுகள் நோயுறும் வீதத்தைக் குறைக்கவும், அதன் மூலம் நீண்ட காலம் வாழவும் ஏழு வாழும் முறைகளை கண்டறிந்தது.
சுகாதார நடத்தைகள் தனிநபரின் வாழ்க்கை தரத்தில் செயல்விளைவை ஏற்படுத்துகின்றன. இதன்மூலம் தீவிரமான நோய்கள் வருவது தாமதப்படுத்தப்பட்டு, நீண்ட கால வாழ்க்கைக்காலம் கிடைக்கிறது. புகைபிடித்தல், மது அருந்துதல், சரியான உணவுப் பழக்கவழக்கமின்மை, முதன்மை பராமரிப்பு சேவைகளுக்கிடையில் இருக்கும் இடைவெளிகள் போன்றவை சுகாதாரத்தின் குறைபாட்டையே கொண்டிருக்கும். மேலும், இத்தகைய நடத்தைகளை மாற்றுவது மேம்பட்ட ஆரோக்கியத்திற்கு வழிவகுக்கும். உதாரணமாக, அமெரிக்காவின் சுகாதார மற்றும் மனித சேவைகள் நிறுவனம், உடல்நலம் முன்னேற்றமடைவதற்கும் நோய்த் தடுப்பிற்கும், புகையிலை, மதுபானம் மற்றும் போதைப்பொருள் பயன்படுத்தாமை, அதிகரிக்கும் உடற்பயிற்சி, தரமான உணவு, என்பன முக்கிய காரணங்கள் எனக் கூறுகிறது.
சமூக அறிவியல் நோக்கில் நடத்தை
மனிதர் தொடர்பிலும், ஏனைய உயிரினங்கள், பொருள்கள் தொடர்பிலும், நடத்தைகளை வழமையானவை, வழமைக்கு மாறானவை, ஏற்றுக்கொள்ளத் தக்கவை, ஏற்றுக்கொள்ள முடியாதவை எனப் பிரித்துக் காண முடியும். மனிதர், நடத்தைகளின் ஏற்றுக்கொள்ளத்தக்க தன்மையை சமூக நெறிமுறைகளின் அடிப்படையில் தீர்மானிப்பதோடு, அந் நடத்தைகளைச் சமூகக் கட்டுப்பாடுகளினால் நெறிப்படுத்துகின்றனர். சமூகவியலில், நடத்தை மனிதனின் முக்கிய அடிப்படைச் செயலாகக் கருதப்படுகிறது. விலங்கின நடத்தைகளை, ஒப்பீட்டு உளவியல், நடத்தையியல், நடத்தைச் சூழலியல், சமூக உயிரியல் ஆகிய துறைகள் ஆய்வு செய்கின்றன.
வெளி இணைப்புகள்
•	What is behavior? Baby don’t ask me, don’t ask me, no more at Earthling Nature. •	www.behaviorinformatics.org •	Links to review articles by Eric Turkheimer and co-authors on behavior research
பகுப்பு:சமூகவியல் பகுப்பு:நடத்தை
அடல் பிகாரி வாச்பாய் இந்தி விசுவவித்யாலயா
அடல் பிகாரி வாச்பாய் இந்தி விசுவவித்யாலயா (Atal Bihari Vajpayee Hindi Vishwavidyalaya) என்பது இந்தியாவின் மத்தியப் பிரதேசத்தின் போபாலில் உள்ள ஒரு மாநில பல்கலைக்கழகம் ஆகும். இது 2011 திசம்பரில் நிறுவப்பட்டது. இந்தி கவிஞரும் இந்தியாவின் முன்னாள் பிரதமருமான அடல் பிகாரி வாச்பாயின் நினைவாக இப்பல்கலைக்கழகம் பெயரிடப்பட்டது. மோகன் லால் சிப்பா பல்கலைக்கழகத்தின் முதல் துணைவேந்தர் ஆவார்.
வளாகம்
2016ஆம் ஆண்டு நிலவரப்படி, பல்கலைக்கழகம் இரண்டு வாடகை கட்டிடங்களில் தற்காலிகமாகச் செயல்பட்டது. பழைய மத்தியப் பிரதேச சட்டமன்றத்தில் வகுப்புகள் நடைபெறுகின்றது. மத்தியப் பிரதேச முங்காலியா கோட் வளாகத்தில் உள்ள கட்டிடத்தில் நிர்வாகப் பணிகள் நடைபெற்று வந்தது. முங்காலியா கோட்டில் 50 ஏக்கர் (0.20 கிமீ2) பரப்பளவில் பல்கலைக்கழகத்திற்காக கட்டிடங்கள் கட்ட 2013-ல் பணிகள் துவங்கியது.
இந்தி மொழி
இப்பல்கலைக்கழகம் இந்தி மொழி கல்வியினை ஊக்குவிக்கிறது. 2015ஆம் ஆண்டு இந்திய மருத்துவக் கழகத்திடம் இளநிலை மருத்துவப் பாடத்தின் பாடத் தாள்களை இந்தியில் எழுத அனுமதிக்குமாறு கேட்டுக் கொண்டனர். இருப்பினும் 2017ஆம் ஆண்டில் மாணவர்கள் சேர்க்கை குறைந்ததன் காரணமாகவும் உள்கட்டமைப்பு காரணமாகவும் இத்திட்டத்தை நிறுத்துவது குறித்து பல்கலைக்கழகம் பரிசீலித்தது.
படிப்புகள்
நவம்பர் 2020-ல், பல்கலைக்கழகம் முதலுதவி சிறப்புப் பட்டப் படிப்பினை தில்லியின் இந்திய முதலுதவி குழுவுடன் இணைந்து பிற முதலுதவி படிப்புகளுடன் வழங்கியது.
வெளி இணைப்புகள்
பகுப்பு:இந்தி பகுப்பு:பல்கலைக்கழகங்களும் கல்லூரிகளும் பகுப்பு:மொழிப் பல்கலைக்கழகங்கள்
விக்டோரியா நினைவிடம் (இந்தியா)
இந்தியா, கொல்கத்தாவில் அமைந்துள்ள விக்டோரியா நினைவிடம் (Victoria Memorial) இங்கிலாந்து விக்டோரியா மகாராணியின் நினைவிடம் ஆகும், அவர் இந்தியாவின் பேரரசி என்ற பட்டத்தையும் பெற்றவர் ஆவார். இது தற்போது அருங்காட்சிகமாகவும் சுற்றுலாத் தளமாகவும் இருக்கிறது.
வரலாறு
விக்டோரியா மகாராணியின் நினைவாக உருவாக்கப்பட்ட விக்டோரியா நினைவிடம் மேற்கு வங்கத்தின் தலைநகரான கொல்கத்தாவில் அமைந்திருக்கிறது. 1906 ஆம் ஆண்டில், இந்நினைவிடத்தின் அடிக்கல்லை 'வேல்ஸ் இளவரசர்' ஐந்தாம் ஜோர்ஜ் நாட்டினார். இது நினைவிடமாக இருப்பது தவிர, இந்த நினைவுச்சின்னம் இந்தியாவில் பிரித்தானியப் பேரரசின் வெற்றிக்கான பங்களிப்பாகவும் கருதப்பட்டது. கர்சன் மகாபிரபுவே விக்டோரியா நினைவிட மண்டபத்தினை நிறுவுவதற்கான முக்கிய திட்டத்தைக் கருத்தில் கொண்டவராவார்.
நினைவுச்சின்னத்தின் பாணியையும்கூட அப்போதைய வைஸ்ராயாக இருந்த கர்சன் மகாபிரபுவே குறிப்பிட்டார். எனினும், பிரபல கட்டடக் கலை நிபுணரான வில்லியம் எமர்சன் நினைவிடத்தின் உண்மையான திட்டத்தைக் கிடப்பில் போட்டார். அவரது கட்டமைப்பு வடிவமைப்பானது பிரித்தானிய மற்றும் முகலாய கட்டடக்கலை இணைந்த பிரமிக்கத்தக்கக் கலவையாக இருக்கிறது. விக்டோரியா நினைவிட மண்டபத்தின் கட்டுமானத்திற்கு வெள்ளை மாகரானா பளிங்குகள் பயன்படுத்தப்பட்டன, மேலும் அந்தக் கட்டடமானது 1921 ஆம் ஆண்டில் திறந்துவைக்கப்பட்டது. அதில் உள்ள பெரிய மண்டபம் 338 X 228 அடி அளவாகவும் அதன் உயரம் 184 அடியாகவும் உள்ளது.
வடிவமைப்பு
இந்த நினைவிடம் இந்தோ-சாராசனிக் பாணியில் வில்லியம் எமர்சனால் வடிவமைக்கப்பட்டது. முதலில் இத்தாலிய மறுமலர்ச்சி பாணியில் கட்டடத்தை வடிவமைப்பதற்குக் கேட்கப்பட்டது, எமர்சன் ஐரோப்பிய பாணிகளின் தனித்துவத்தைப் பயன்படுத்துவதை தவிர்த்து, கட்டமைப்பில் முகலாய கூறுகள் ஒருங்கிணைந்த இந்தோ-சாராசனிக் பாணியைப் பயன்படுத்தினார். லார்க் ரெடெஸ்டேல் மற்றும் டேவிட் பிரெயின் ஆகியோர் தோட்டங்களை வடிவமைத்த வேளையில், வின்சன்ட் எஸ்ச் கட்டடக் கலைஞரை மேற்பார்வை செய்தார். கட்டமைப்புப் பணிகள் கல்கத்தாவைச் சேர்ந்த மெஸ்ஸ்ர்ஸ் மார்ட்டின் & கோவிடம் ஒப்படைக்கப்பட்டிருந்தது.
நிதி
அதன் கட்டுமானத்திற்கு பிரித்தானிய கட்டுப்பாட்டில் இருந்த இந்திய மாநிலங்கள், தனிநபர்கள் மற்றும் இலண்டன் பிரித்தானிய அரசு நிதி வழங்கின.
அமைப்பு
இந்த நினைவிடம் மிகப் பிரமாண்டமான அளவில் இருக்கிறது, மேலும் 64 ஏக்கர்கள் பரப்பளவில் பரந்து விரிந்திருக்கும் மலர்த் தோட்டங்களுடன் இணைந்துள்ளது.
விக்டோரியா நினைவிடமானது அருங்காட்சியத்தின் இருப்பிடமாகவும் இருக்கிறது, அங்கு விக்டோரியாவின் நினைவுப்பதிவுகளின் பிரமிக்கவைக்கும் தொகுப்பு, பிரித்தானிய ஆட்சிகால ஓவியங்கள் மற்றும் பிற காட்சிப்பொருட்களைக் காணலாம். அவை ஆயுதங்கள், சிற்பங்கள், ஓவியங்கள், நிலவரைபடங்கள், காசுகள், அஞ்சல் தலைகள், கைவினைபொருட்கள், உடைகள் மற்றும் பல போன்றவை உள்ளடக்கிய தொகுப்பாக இருக்கின்றன. விக்டோரியா நினைவிட இல்லத்தின் அரசக் காட்சியகத்தில் விக்டோரியா மகாராணி மற்றும் ஆல்பர்ட் இளவரசர் ஆகியோரின் நேர்த்தியான சில உருவப்படங்கள் இருக்கின்றன.
மேலும், மகாராணியின் வாழ்க்கையைச் சித்தரிக்கும் பல ஓவியங்கள் காணப்படுகின்றன. எனினும், அதில் மிகவும் குறிப்படத்தகுந்த ஓவியமாக ரஷ்ய ஓவியர் வாசிலி வெரஸ்சாகின் உருவாக்கிய ஓவியம் இருக்கிறது. 1876 ஆம் ஆண்டில் ஜெய்ப்பூரில் வேல்ஸ் இளவரசர் மாநிலத்துக்கு நுழைந்த காட்சியைச் சித்தரித்து உருவப்படமாக வரைந்திருந்தார். இந்தியா 1947 ஆம் ஆண்டில் சுதந்திரம் பெற்ற பிறகு, விக்டோரியா நினைவிடத்தில் கூடுதலாகச் சில மாற்றங்கள் செய்யப்பட்டன. அந்த இணைப்புகள், தேசியத் தலைவர்களின் காட்சியகத்தினைக் கொண்டதாக இருக்கின்றன, அதில் சுதந்திரப் போராட்ட வீரர்களின் உருவப்படங்கள் மற்றும் நினைவுச்சின்னங்கள் இருக்கின்றன.
வெளி இணைப்புக்கள்
பகுப்பு:நினைவகங்கள் பகுப்பு:கொல்கத்தாவின் கட்டிடங்கள் பகுப்பு:மேற்கு வங்க அருங்காட்சியகங்கள்
கோல் விருத்தம்
கோல் விருத்தம் என்னும் நூல் சிற்றிலக்கிய வகைகளில் ஒன்று.
அரசனின் செங்கோலைச் சிறப்பித்து 10 விருத்தப் பாடல்களால் இது பாடப்படும்.
அடிக்குறிப்பு
பகுப்பு:சிற்றிலக்கிய வகைகள்
4-புளோரோநைட்ரோபென்சீன்
4-புளோரோநைட்ரோபென்சீன் (4-Fluoronitrobenzene) C6H4FNO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நைட்ரோபுளோரோபென்சீன் சேர்மத்தின் சாத்தியமான மூன்று மாற்றியங்களில் இதுவும் ஒன்றாகும். மஞ்சள் நிற எண்ணெயான இதை 2-நைட்ரோகுளோரோபென்சீனைப் பயன்படுத்தி ஆலெக்சு முறையில் தயாரிக்கலாம்.
4-புளோரோநைட்ரோபென்சீனை ஐதரசனேற்றம் செய்து 4-புளோரோ அனீலினை தயாரிக்க இயலும். இது புளோரோயிமைடு என்ற பூஞ்சைக் கொல்லி தயாரிப்பதற்கான முன்னோடிச் சேர்மமாகும்.
எலக்ட்ரான் திரும்பப் பெறும் நைட்ரோ குழு இருப்பதால், புளோரோநைட்ரோபென்சீன்களில் புளோரைடு ஒரு நல்ல வெளியேறும் குழுவாகும். இதனால் பீனாக்சைடுடனான வினை மோனோநைட்ரோடைபீனைல் ஈதரைக் கொடுக்கிறது.
மார்கரெட் அட்வுட்
மார்கரெட் அட்வுட் (Margaret Atwood, நவம்பர் 18, 1939) ஒரு கனடிய பெண் எழுத்தாளர் மற்றும் கவிஞர். சமகாலத்திய பெண்ணிய எழுத்தாளர்களில் முதன்மையானவருள் ஒருவராகக் கருதப் படுகிறார். நேசப் புனைவு, வரலாற்றுப் புனைவு, ஊகப்புனைவு, பிறழ்ந்த உலகுப்புனைவு போன்ற பாணிகளில் பல புத்தகங்களை எழுதியுள்ள அட்வுட், உயரிய விருதுகளை வாங்கியுள்ள ஒரு கவிஞரும் கூட. இவற்றைத் தவிர இலக்கிய விமர்சகராகவும், சூழலிய செயல்பாட்டாளராகவும் அறியப்படுகிறார்.
கனடா நாட்டில் ஒட்டாவா நகரில் பிறந்த அட்வுட், டொரொண்டோ பல்கலைக்கழகத்தில் இளங்கலைப் பட்டம் பெற்றார். பின் ஹார்வார்ட் பல்கலைக்கழகத்தின் ராட்கிளிஃப் கல்லூரியில் முதுகலைப் பட்டம் பெற்றார். கல்லூரி காலத்திலேயே அவரது கவிதைப் பதிப்புகள் வெளியாகின. பிரிட்டிஷ் கொலம்பியா பல்கலைக்கழகம், மொண்ட்ரியாலில் உள்ள சர் ஜார்ஜ் வில்லியம்சன் பல்கலைக்கழகம், ஆல்பெர்டா பல்கலைக்கழகம், டொரோண்டோ பல்கலைக்கழகம், அலபாமா பல்கலைக்கழகம், நியூயார்க் பல்கலைக்கழகம் ஆகிய பல்கலைக்கழகங்களில் ஆங்கிலப் பேராசியராகப் பணியாற்றியுள்ளார்.
1987ல் இவரது தி ஹாண்ட்மெய்ட்ஸ் டேல், அறிபுனைப் படைப்புகளுக்கான ஆர்தர் சி. கிளார்க் விருதை வென்றது. அட்வுட்டின் புத்தகங்களில் அறிபுனை பாணியின் கூறுகள் பல காணப்பட்டாலும் தானொரு அறிபுனை எழுத்தாளரல்ல என்று மறுக்கிறார் அட்வுட். தி பிளைண்ட் அசாசின், ஓரிக்ஸ் அண்ட் கிரேக், காட்ஸ் ஐ, எலியாஸ் கிரேஸ் ஆகியவை இவரது பிற குறிப்பிடத்தக்க படைப்புகள். மேலும் கனடிய தேசிய/பணாட்டு அடையாளத்தைப் பற்றிய அட்வுட்டின் கட்டுரைகள் உலகப்புகழ் பெற்றவை. மான் புக்கர் பரிசுக்கு ஐந்து முறை பரிந்துரைக்கப்பட்டுள்ள அட்வுட் ஒரு முறை அதனை வென்றுள்ளார் (தி பிளைண்ட் அசாசின், 2000). கனடாவின் உயரிய கவர்னர் ஜெனரல் விருதினையும் இருமுறை வென்றுள்ளார். அட்வுட்டின் படைப்புகள் உலகெங்கும் ஆங்கில இலக்கிய பாடத்திட்டங்களில் இடம் பெற்றுள்ளன.
வெளி இணைப்புகள்
பகுப்பு:கனடிய எழுத்தாளர்கள் பகுப்பு:ஆங்கில எழுத்தாளர்கள் பகுப்பு:புக்கர் பரிசு பெற்றவர்கள் பகுப்பு:பெண்ணிய எழுத்தாளர்கள் பகுப்பு:1939 பிறப்புகள் பகுப்பு:ஆங்கிலக் கவிஞர்கள் பகுப்பு:வாழும் நபர்கள் பகுப்பு:கனடிய சுற்றுச்சூழல் செயற்பாட்டாளர்கள்
விண்டோஸ் மெயில்
வசதிகள்
மைக்ரோசாப்ட் அவுட்லுக் 2003இலிருந்து சில இடைமுக மாற்றங்களை மாத்திரமே இப்பதிப்புக் கொண்டுள்ளது.
பகுப்பு:மைக்ரோசாப்ட்
தீப்பெட்டி
தீப்பெட்டி என்பது தீக்குச்சிகளை வைக்க வடிவமைக்கப்பட்ட அட்டை அல்லது மெல்லிய மரத்தால் செய்யப்பட்ட ஒரு பெட்டி ஆகும். இது பொதுவாக உள்ளே உள்ள குச்சிகளை எரியவைக்க கரடுமுரடான, ஒரு முனையில் உரசக்கூடிய மேற்பரப்பைக் கொண்டிருக்கிறது.அந்த மேற்பரப்பில் போஸ்பரசு தடவப்பட்டிருக்கும். இதைக்கண்டு பிடித்தவர்கள் சுவீடனின் யோன், கொரல் சண்டேஸ்டம் ஆவார்.அதன் பின் பெட்டிக்குள் தீ அடைக்கப்படுவதால் தீப்பெட்டி என அழைக்கப்பட்டது. முற்காலத்தில் இதன் உடல் மரத்தால் ஆக்கப்பட்டிருந்தது.தற்போது இது மெழுகு நிறைந்த ஒரு காகிதத்தால் ஆக்கப்படுகிறது.
தீப்பெட்டி மற்றும் தீக்குச்சி தொடர்பான பிற பொருட்களை பொழுதுபோக்காக சேகரிப்பது பில்லுமெனி எனப்படும்.
மேற்கோள்கள்
பகுப்பு:வீட்டுக் கருவிகள்
சிலை விருத்தம்
அடிக்குறிப்பு
பகுப்பு:சிற்றிலக்கிய வகைகள்
மக்கள் மீளெழுச்சிக்கும் நீதிக்குமான கூட்டணி
மக்கள் மீளெழுச்சியும் நீதியும் இணைந்தது (People's Resurgence and Justice Alliance) என்பது இந்தியாவிலுள்ள மணிப்பூர் மாநிலத்தில் 18 அக்டோபர் 2016 இரும்புப் பெண்மணி என்று அழைக்கப்படும் ஐரோம் சர்மிளா அவர்களால் நிறுவப்பட்ட அரசியல் கட்சி ஆகும். . விசில் சின்னம் கேட்டு இந்திய தேர்தல் ஆணையத்தை இக்கட்சி முறையிட்டுள்ளது. 2017 அன்று நடக்கும் தேர்தலில் இக்கட்சி மூன்று தொகுதிகளில் மட்டும் போட்டியிடுகிறது. ஐரோம் சர்மிளா மணிப்பூர் முதல்வர் ஒக்ரோம் இபோபி சிங்கை எதிர்த்து தோபல் தொகுதியில் போட்டியிடுகிறார்
மேற்கோள்கள்
பகுப்பு:இந்திய அரசியல் கட்சிகள்
ஸ்ரீதேவி விஜயகுமார்
வாழ்க்கை
சிறீதேவி விஜயகுமார் மற்றும் நடிகை மஞ்சுளா விஜயகுமார் ஆகியோரின் மகளாக அமெரிக்க ஐக்கிய நாட்டில் பிறந்தவர். இவருக்கு வனிதா, பரீத்தா விஜயகுமார் என்ற சகோதரிகளும் அருண் விஜய் என்ற சகோதரனும் உள்ளார்கள்.
2009 சூன் 18 அன்று ராகுல் என்பவரை திருமணம் செய்துகொண்டார்.
வெளி இணைப்புகள்
பகுப்பு:1986 பிறப்புகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:தெலுங்குத் திரைப்பட நடிகைகள் பகுப்பு:அமெரிக்கத் தமிழர் பகுப்பு:தமிழ்நாட்டு நடிகைகள்
முந்திரா வழக்கு
முந்திரா முறைகேடு வழக்கு, விடுதலை இந்தியாவில் அரசு தொடர்பாக பதிவான முதல் ஊழல் முறைகேடாகும். கொல்கத்தாவை தலைமையிடமாகக் கொண்ட ஹரிதாஸ் முந்திரா என்ற வணிகருக்குச் சொந்தமான நிறுவனப் பங்குகளை, 1957களில் அதன் உண்மையான சந்தை மதிப்பைவிட கூடுதல் மதிப்பில் ரூபாய் 1.26 கோடி பங்குகளை, இந்திய அரசு நிறுவனமான, இந்திய ஆயுள் காப்பீட்டுக் கழகம் வாங்கியதான குற்றச்சாட்டை மும்பை உயர்நீதிமன்றம் விசாரித்தது.
இந்த வழக்கை விசாரித்த பம்பாய் உயர்நீதிமன்றத் தலைமை நீதிபதி சக்லா அளித்த அறிக்கையை அடுத்து நேருவின் அரசில் நிதி அமைச்சராக இருந்து, இந்த பங்கு வர்த்தகத்துக்கு அனுமதி தந்த டி. டி. கிருஷ்ணமாச்சாரி பதவி விலகினார்.
இந்த வழக்கை மேலும் விசாரிக்க அப்போது பதவி நீட்டிப்பு பெற்று உச்சநீதிமன்ற நீதிபதியாக இருந்த விவியன் போஸ் தலைமையில் விசாரணைக் குழு அமைக்கப்பட்டது. விசாரணையில் உத்தரப்பிரதேச மாநில காங்கிரஸ் கட்சி குழுவிற்கு ரூபாய் 1.5 இலட்சமும், இந்திய தேசிய காங்கிரசு கட்சியின் மத்திய குழுவிற்கு ரூபாய் 1 இலட்சமும், ஹரிதாஸ் முந்திரா நன்கொடை அளித்ததற்கு கைம்மாறாகவே அவரது நிறுவனத்தின் பங்குகளை, இந்திய ஆயுள்காப்பீடு நிறுவனம், கூடுதல் விலை கொடுத்து வாங்கியதாக நீதிபதி விவியன் போஸ் கண்டறிந்தார்.
10 சூன் 1959 அன்று புதுதில்லியில் நடைபெற்ற செய்தியாளர்கள் கூட்டத்தில், இந்தியப் பிரதமர் ஜவகர்லால் நேரு, நீதிபதி விவியன் போசின் இந்தக் குற்றச்சாட்டுகள் கற்பனை என்றும், நீதிபதி விவியன் போசுக்கு அறிவு குறைவு என்றும் நேரு விமர்சித்தார். பின்னர் தமது தவறை உணர்ந்த பிரதமர் ஜவகர்லால் நேரு நீதிபதிக்கு கடிதம் வாயிலாக மன்னிப்பு கேட்டுக்கொண்டார்.
வெளி இணைப்புகள்
பகுப்பு:இந்தியாவில் ஊழல்
களப்பால் அழகியநாத சுவாமி கோயில்
களப்பால் அழகியநாத சுவாமி கோயில் திருவாரூர் மாவட்டத்தில் உள்ள களப்பால் என்னுமிடத்தில் உள்ள தேவார வைப்புத்தலமாகும். திருவிசைப்பா திருப்பல்லாண்டு திருத்தலங்களில் ஒன்று என்னும் பெருமையையுடையது.
அமைவிடம்
திருத்துறைப்பூண்டி-மன்னார்குடி சாலையில் 3 கிமீ அடுத்து மடப்புரம் உள்ளது. மடப்புரத்தின் இடப்புறம் வழியாக சென்றால் களப்பாலை அடையலாம். களப்பாலை கோயில் களப்பால் என்றும் அழைக்கின்றனர்.
இறைவன்,இறைவி
இங்குள்ள இறைவன் அழகியநாத சுவாமி என்றும் ஆதித்தேச்சுரர் என்றும் அழைக்கப்படுகிறார். இறைவி பிரபா நாயகி ஆவார். களப்பால் கூற்றுவ நாயனார் அவதரித்த தலமாகும்.
பிற கோயில்கள்
இவ்வூரில் கயிலாய நாதர் கோயிலும், ஆனைகாத்த பெருமாள் கோயிலும் உள்ளன.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள் பகுப்பு:திருவிசைப்பாத் திருப்பல்லாண்டு திருத்தலங்கள்
எகிப்து ஏர் பறப்பு 804
எகிப்துஏர் பறப்பு 804 (EgyptAir Flight 804 (MS804/MSR804) பாரிசு சார்லசு டிகால் வானூர்தி நிலையம்|பாரிசு சார்லசு டி கால் வானூர்தி நிலையத்திலிருந்து கெய்ரோ பன்னாட்டு வானூர்தி நிலையத்திற்கு எகிப்துஏர் நிறுவனத்தால் இயக்கப்பட்ட பன்னாட்டு பயணிகள் வான்பயணம் ஆகும். இது 2016 மே 19 அன்று எகிப்து சீர்தர நேரம் (UTC+2) 02:30 மணிக்கு நடுநிலக் கடற்பகுதியில் காணாமல் போனது.
இந்த வானூர்தியின் சிதைந்த பாகங்களாகக் கருதப்படுபவை வானூர்தியின் கடைசியாக அறியப்பட்ட அமைவிடத்திலிருந்து தென்கிழக்கே ஏறத்தாழ 50 mi தொலைவில், கார்பதோசு என்ற கிரேக்கத் தீவருகே கண்டறியப்பட்டதாக நாளின் பிற்பகுதியில் எகிப்திய அலுவலர்கள் அறிவித்தனர். இருப்பினும், கிரேக்க வான்விபத்து ஆய்வாளர் இதனை மறுத்துள்ளார்; பின்னதாக, எகிப்துஏர் அலுவலர்கள் தங்களது அறிக்கையை மீட்டுக் கொண்டனர்.
இந்த வான்பயணத்தில் 66 பேர் பயணித்தனர்: 56 பயணிகள், 7 வான்சேவையாளர்கள், மற்றும் 3 பாதுகாப்பு அலுவலர்கள். தற்போது இவர்களில் எவராவது தப்பித்துள்ளனரா எனத் தெரியவில்லை. பன்னாட்டு தேடுதல் மற்றும் மீட்புப் பணிகள் தொடங்கியுள்ளன.
கிரேக்க படைத்துறை ராடார் தரவுகளின்படி எகிப்திய பறப்புத் தகவல் மண்டலத்தை எட்டிய பிறகு பறப்பு804 தனது வழியிலிருந்து மாறியது;  37000 ft உயரத்திலிருந்த வானூர்தி  90-பாகை இடதுபுறம் திரும்பி, பின்னர் முழு வட்டமாக வலதுபுறம் திரும்பி, பின் திடீரெனக் கீழே இறங்கத் தொடங்கியது. 10000 ft உயரத்தில் ரடார் தொடர்பு அற்றுப்போனது.
வானூர்தி
விபத்திற்குள்ளான வானூர்தி ஏர்பஸ் ஏ320-232 ஆகும். வானூர்தியின் வால்எண் எஸ்யூ-ஜிசிசி ஆகும். தயாரிப்பாளரின் தொடர்எண் 2088 ஆகும். இந்த வானூர்தி முதன்முறையாக சூலை 25, 2003இல் பறந்தது; எகிப்துஏர் நிறுவனத்திற்கு நவம்பர் 3, 2003இல் வழங்கப்பட்டது. வழக்கமான பராமரிப்புப் பணிகள் மே 18 அன்று கெய்ரோவில், பாரிசுக்குப் புறப்படுவதற்கு முன்பாக, மேற்கொளப்பட்டதாக வான்சேவை நிறுவன அலுவலர் கூறியுள்ளார்.
பறப்பு
37000 ft உயரத்தில் பறந்துகொண்டிருக்கும்போது தெளிந்த வானிலையில் எகிப்திய கடலோரத்திற்கு வடக்கே 280 km தொலைவில் காணாமற்போனது; கிழக்கு நடுநிலப்பகுதியில் காசுடெல்லோரிசோ தீவிலிருந்து கிட்டத்தட்ட அதே தொலைவில் மே 19, 2016 02:30 மணிக்கு காணமற்போனது. பறப்புத் தொடங்கிய 3 மணி நேரம் 25 நிமிடங்களில் வானூர்தி காணாமற்போனது. காணாமற்போவதற்கு முன்னதாக வான்வழிப் போக்குவரத்து கட்டுப்பாட்டாளருக்கு எந்தவித நெருக்கடிநிலை அழைப்பும் வரவில்லை.
வானூர்தி கெய்ரோவில் காலை 03:05க்கு இறங்க வேண்டும். கடைசி ரடார் தொடர்பிற்கு இரண்டு மணி நேரம் கழித்து 04:26 மணிக்கு எகிப்திய படைத்துறைநினர் நெருக்கடி கருவியிலிருந்து சங்கேதம் பெற்றதாக துவக்கத்தில் அறிவித்தனர்; ஆனால் இக்கூற்றை பின்னர் மீட்டுக்கொண்டனர்.
கிரேக்க பாதுகாப்பு அமைச்சர் பனோசு காமெனோசு வானூர்தி தனது நிலையை 90 பாகை இடதுபுறம் திரும்பி பின்னர் முழு 360 பாகை வட்டமடித்து வலதுபுறம் திரும்பி 37,000 அடி உயரத்திலிருந்து திடீரென 15,000 ftக்கு இறங்கியதாக கூறினார்.
பயணிகள்
பதின்மூன்று நாடுகளைச் சேர்ந்த ஐம்பத்தாறு பயணிகள் வானூர்தியில் இருந்தனர். இதில் மூவர் சிறுவர்களாவர்; அதிலும் இருவர் மழலையர். வானூர்தியில் பயணித்த சிலரது இரட்டைக் குடியுரிமை நிலையால் எண்ணிக்கையில் குழப்பம் ஏற்பட்டுள்ளது.
பணியாளர்கள்
பயணித்த பத்து பணியாளர்களில் மூவர் எகிப்துஏர் பாதுகாப்பு அலுவலர்கள் ஆவர். ஐவர் பறப்புச் சேவைப் பணியாளர்கள், இரண்டு வானோட்டிகளாவர். எகிப்துஏர் அறிக்கையின்படி, கட்டுப்படுத்திய வானோட்டிக்கு 6,275 மணிநேரம் பறந்த அனுபவமும் குறிப்பிட்ட ஏ320 இரக வானூர்தியில் 2,101 மணிநேரம் பறந்த அனுபவமும் இருந்தது; உடனிருந்த முதல் அலுவலருக்கு 2,766 மணிநேர அனுபவம் இருந்தது.
குறிப்புகள்
<references group="lower-alpha"/>
கொண்டு கொடுத்தல்
கொண்டு கொடுத்தல் என்பது பெண் கொடுத்து பெண் எடுத்தல் என்ற பழக்கம் ஆகும். இதன்படி 'அ' குழுவைச் சேர்ந்த பெண்ணை ஆ குழுவிற்கு கொடுத்தால் அங்கிருந்து 'அ' குழுவிற்கு ஒரு பெண் திரும்பப் பெறப்படுவாள்.
உடன் பிறந்தோர் பரிமாற்றம்
உடன் பிறந்தோர் பரிமாற்றம் (sibling set exchange) என்ற இம்முறை கொண்டு கொடுத்தலில் ஒரு முறையாகும். இதன்படி ஒரு குடும்பத்தைச் சேர்ந்த உடன்பிறந்தவர்கள் இன்னொரு குடும்பத்தைச் சேர்ந்த உடன்பிறந்தவர்களை மணம் செய்துகொள்ளலாம்.
மூலம்
பகுப்பு:தமிழர் மானிடவியல் பகுப்பு:தமிழர் பண்பாடு
விட்டுணுவர்தனன்
இவன் தனது ஆட்சி சுயாட்சி பெறவேண்டி மேலைச் சாளுக்கிய மன்னரான ஆறாம் விக்ரமாதித்யனுடன் போராடி அதில் வெற்றிபெற்றான். மேலும் சோழர் மேலாதிக்கத்தில் இருந்த கங்கப்பாடி (தற்போதைய தெற்கு கர்நாடகா, கொங்கு நாட்டின் வடபகுதி) பகுதிகளின் சில பகுதிகளைத் தன் அரசுடன் இணைத்துக்கொண்டான். வரலாற்றாசிரியர்கள் விட்டுணுவர்தனை போசாள மன்னர்களில் சிறந்தவனாகக் கருதுகின்றனர்.
குறிப்புகள்
பகுப்பு:போசளர் மரபு பகுப்பு:1152 இறப்புகள் பகுப்பு:இந்தியப் பேரரசர்கள்
புனித சேவியர் பொறியியல் கல்லூரி
புனித சேவியர் கத்தோலிக்க பொறியியல் கல்லூரி குழித்துறை மறைமாவட்டத்தால் நிர்வகிக்கப்படுகிறது, ஆயா் ஜெரோம் தாஸ் வறுவேல், குழித்துறை ஆயா் தலைவர் பதவி வகிக்கின்றாா். இது 1998 ஆம் ஆண்டில் கோட்டாறு மறைமாவட்ட ரோமன் கத்தோலிக்க ஆயரால் நிறுவப்பட்டது. நாகர்கோவிலில் இருந்து 5 கிமீ தொலைவில் அமைந்துள்ளது. இந்த கல்லூரி தமிழ்நாடு அரசால் அங்கீகரிக்கப்பட்டு ஏ.ஐ.சி.டி.இ., புது தில்லி அங்கீகரிக்கப்பட்டுள்ளது. இக்கல்லூரி அண்ணா பல்கலைக்கழகத்துடன் இணைக்கப்பட்டுள்ளது.
இந்த கல்லூரி கன்னியாகுமரி மாவட்டத்தில் சுங்கன்கடையில்  அமைந்துள்ளது. NH 47, நெடுஞ்சாலையின் அருகே காணப்படுகின்றது. ISO 9001: 2000 சான்றிதழானது 2002 ஜூன் மாதம் இந்த நிறுவனத்திற்கு STQC சான்றிதழ் சேவைகளால் வழங்கப்பட்டது.
வெளி இணைப்புகள்
பகுப்பு:கன்னியாகுமரி மாவட்ட ஆசிரியர்கள் தொடங்கிய கட்டுரைகள் பகுப்பு:கன்னியாகுமரி மாவட்ட பல்கலைக்கழகங்களும் கல்லூரிகளும்
புனேர் மாவட்டம்
மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி புனேர் மாவட்ட மக்கள் தொகை 8,95,460 ஆகும். அதில் ஆண்கள் 445,872  மற்றும் பெண்கள் 449,555  ஆக உள்ளனர். இம்மாவட்ட மக்களில் 100% கிராமப்புறங்களில் வாழ்கின்றனர். எழுத்தறிவு 46.84% ஆக உள்ளது. பஷ்தூ மொழியை 97.56% மக்கள் பேசுகின்றனர். சிறுபான்மை சமயத்தவர்கள் 1,402 பேர் உள்ளனர்.
மாவட்ட நிர்வாகம்
புனேர் மாவட்டம் 6 தாலுகாக்களாக பிரிக்கப்பட்டுள்ளது. அவைகள்:
நாடாளுமன்ற & சட்டமன்றத் தொகுதிகள்
இம்மாவட்டம் ஒரு பாகிஸ்தான் நாடாளுமன்றத் தொகுதி கொண்டுள்ளது. கைபர் பக்துன்வா மாகாணச் சட்டமன்றத்திற்கு 3 தொகுதிகளைக் கொண்டுள்ளது.
மேற்கோள்கள்
பகுப்பு:பாக்கித்தானின் மாவட்டங்கள் பகுப்பு:கைபர் பக்துன்வா மாகாணத்தின் மாவட்டங்கள்
முஸ்தபா (திரைப்படம்)
முஸ்தபா (Musthaffaa) ஆர். அரவிந்த்ராஜ் இயக்கத்தில், 1996 ஆம் ஆண்டு வெளிவந்த இந்தியத் தமிழ்த் திரைப்படமாகும். பி. ஜி. ஸ்ரீகாந்த் தயாரிப்பில், வித்தியாசாகர் இசையில், 16 பிப்ரவரி 1996 ஆம் தேதி வெளியானது. துரைசாமி நெப்போலியன், ரஞ்சிதா, கவுண்டமணி, கே. பிரசன்னா, லட்சுமி, காஸான் கான், அலெக்ஸ், சூர்யா, ராஜேஷ்குமார் மற்றும் பலர் நடுத்துள்ளனர். பின்னர், 1997 ஆம் ஆண்டு இந்தி மொழியில் குலாம்-ஈ-முஸ்தபா என்ற பெயரில் மறுஆக்கம் செய்யப்பட்டது. 2010 ஆம் ஆண்டு பெங்காலி மொழியில் ரெஹ்மத் அலி என்ற பெயரில் மறுஆக்கம் செய்யப்பட்டது.
நடிகர்கள்
நெப்போலியன், ரஞ்சிதா, கவுண்டமணி, கே. பிரசன்னா, லட்சுமி, கசான் கான், அலெக்ஸ், சூர்யா, ராஜேஷ்குமார், பப்லூ ப்ரித்விராஜ், கணேஷ்கர், சர்மிளா, சூரியகாந்த், பிரதாப் சந்திரன், குமரிமுத்து, டி. எஸ். ராகவேந்திரா, வைத்தி, சாமிநாதன், முரளி குமார், ஜானகி, பி. ஆர். வரலக்ஷ்மி, மைதிலி, ஜெயமணி.
கதைச்சுருக்கம்
முஸ்தபா (துரைசாமி நெப்போலியன்), பெரியவரின் (சூர்யா) நம்பிக்கைக்கு பாத்திரமான கையாள் ஆவான். பெரியவருக்கு வரும் பிரச்சனைகளை அனைத்தையும், செல்லப்பாவின் (கவுண்டமணி) உதவியுடன் தீர்த்து வைப்பான் முஸ்தபா.
அந்நிலையில், சுதர்சனம் ஒரு நடுத்தர வர்க்கத்தை சேர்ந்த, நேர்மை தவறாத, லஞ்சம் வாங்காத பிராமண வகுப்பை சேர்ந்தவர். தனது நேர்மையான வாழ்க்கை முறையால், பணத்தட்டுப்பாடு ஏற்படுகிறது. அதை கருத்தில் கொண்டு, ஆய்வுகள் செய்யாமல் சில ஒப்பந்தங்களில் சுதர்சனை கையொப்பம் போட வற்புறுத்துகிறான் முஸ்தபா.
நாட்டிய மங்கை கவிதாவுடன் (ரஞ்சிதா) பழக்கம் ஏற்பட்டு, முஸ்தபாவும் கவிதாவும் திருமணம் செய்ய முடிவு செய்கிறார்கள். சுதர்சனனுக்கு பணத்தேவை அதிகமானால், லஞ்சம் வாங்கும் பொழுது லஞ்சஒழிப்பு அதிகாரியிடம் அகப்படுகிறார்.
அரசியல் சார்ந்த பிரச்சனைகளால் பெரியவரை கொல்ல வகுக்கப்படும் திட்டத்தில், பரிதாபமாக கவிதா உயிரிழக்க நேரிடுகிறது. பின்னர், பெரியவருக்கும் முஸ்தபாவிற்கும் மோதல் ஏற்பட்டு, முஸ்தபாவை கொல்ல முடிவு செய்கிறார் பெரியவர். இறுதியில், முஸ்தபாவிற்கு என்னவானது என்பதே மீதிக் கதையாகும்.
ஒலிப்பதிவு
இந்தப் படத்தின் பின்னணி மற்றும் பாடல்களின் இசையை அமைத்தவர் வித்தியாசாகர் ஆவார். வைரமுத்து எழுதிய 5 பாடல்களும் 1996 ஆம் ஆண்டு வெளியானது.
தயாரிப்பு
வார இதழான ஆனந்த விகடனில் கே. பிரசன்னா எழுதிய நாடகம் மிகவும் பிடித்தால் பி. ஜி. ஸ்ரீகாந்த் இந்தப்படத்தை தயாரிக்க முடிவுசெய்தார். ஊமை விழிகள் (1986 திரைப்படம்), உழவன் மகன் (திரைப்படம்) போன்ற படங்களை இயக்கிய அனுபவமுள்ள ஆர். அரவிந்தராஜ், நெப்போலியனை வைத்து இப்படத்தை இயக்கினார்.
வரவேற்பு
நெப்போலியனின் நடிப்பு நன்றாக இருந்ததாவும், படத்தின் முதற்பாதியின் குறைகளை இரண்டாம் பாதி சரிசெய்யும் வகையில் அமைந்ததாகவும் விமர்சனம் செய்யப்பட்டது.
மேற்கோள்கள்
பகுப்பு:1996 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:வித்தியாசாகர் இசையமைத்த திரைப்படங்கள் பகுப்பு:வைரமுத்து இயற்றிய திரைப்பாடல்கள் பகுப்பு:கவுண்டமணி நடித்த திரைப்படங்கள் பகுப்பு:நெப்போலியன் நடித்த திரைப்படங்கள்
கருஞ்சீரகம்
கருஞ்சீரகம் (Nigella sativa) தெற்கு மற்றும் தென்மேற்கு ஆசியாவினைத் தாயகமாகக் கொண்ட தாவரம். இச்செடி 20 முதல் 30 செ.மீ. உயரம் வரை வளரும். மலர்கள் நீண்ட காம்புகளுடன் வெளிர் நீல நிறத்தில் இருக்கும். கனியின் மேற்பகுதி பிளவுற்று விதைகள் வெளியாகும். ஒரு காயில் பல விதைகள் அடங்கியிருக்கும். இவை கறுப்பாகவும், உறுதியாகவும் இருக்கும். இதன் விதைகள் நறுமண உணவுப் பொருளாகப் பயன்படுகின்றன. இது பல்வேறு மருத்துவக் குணங்களைக் கொண்டுள்ளதாகக் கருதப்படுகிறது. இதை சாப்பிட்ட உடன் தொண்டையில் ஒரு விதமான அரிப்புணர்வை சில நிமிடங்களுக்கு ஏற்படுத்துகிறது.
"இறப்பைத்தவிர மற்ற எல்லா நோய்களையும் குணப்படுத்தக் கூடியது கருஞ்சீரகம்" என்று இசுலாம் மதத்தின் தூதர் நபிகள் நாயகம் அவர்களது வாக்காகக் கருதப்படுகிறது. யுனானி மருத்துவத்தில், இன்றளவும் இதன் எண்ணெயை பயன்படுத்தப்படுகின்றனர். மேலும் அரபு நாடுகளிலும் இதனை உணவுடன் அதிகமாக பயன்படுத்தப்படுகின்றனர்.
விவிலியத்திலும் இதனை பற்றி குறிப்பிடபட்டுள்ளது.
இடம்பெற்றுள்ள சத்துக்கள்
இதன் விதையில் இடம்பெற்றுள்ள தைமோகுவினோன் வேறு எந்த தாவரத்திலும் இல்லாத ஒன்று. மேலும் அவசியமான அமினோ அமிலங்கள், அவசியமான கொழுப்பு அமிலங்கள், வைட்டமின் பீடா-கரோடின், கால்சியம், இரும்புச் சத்து, பொட்டாசியம் போன்ற சத்துக்களையும் கொண்டுள்ளது.
மருத்துவ குணங்கள்
கருஞ்சீரகம் சக்தி வாய்ந்த ஆண்டிஆக்ஸிடண்ட்(antioxidant) ஆகும். மற்றும் வீக்கம் தணிக்கும் (anti-inflammatory) குணத்தையும் கொண்டுள்ளது. இதனால் ஆஸ்துமா மற்றும் சுவாச ஒவ்வாமை நோய்களுக்கான தகுந்த எதிர்ப்பு சக்தியினைத் தருகிறது.
பகுப்பு:மூலிகைகள் பகுப்பு:மூவடுக்கிதழிகள்
செனான் மூவாக்சைடு
செனான் மூவாக்சைடு (Xenon trioxide) என்பது XeO3 என்ற மூலக்கூற்று வாய்ப்பாடு கொண்ட தும், +6 ஆக்சிசனேற்ற நிலையில் செனான் நிலைப்புத்தன்மையற்று காணப்படுவதுமான  ஒரு சேர்மமாகும். மிகவலிமையான ஒர் ஆக்சிசனேற்றியாக இது செயல்பட்டு தண்ணீரில் இருந்து ஆக்சிசனை முதலிலும் பின்னர் செனானையும் மெல்ல வெளியேற்றுகிறது. சூரிய ஒளி படநேர்ந்தால் செனான் மூவாக்சைடு முடுக்கம் பெறுகிறது. கரிமச்சேர்மங்களுடன் தொடர்பு கொள்ள நேர்ந்தால் அபாயகரமாக வெடிக்கும் தன்மை கொண்டுள்ளது. அவ்வாறு வெடிக்கும்போது செனான் மற்றும் ஆக்சிசன் வாயுக்களை வெளியேற்றுகிறது.
செனான் மூவாக்சைடு வேதியியல்
செனான் மூவாக்சைடு ஒரு வலிமையான ஆக்சிசனேற்றி என்பதால் ஆக்சிசனேற்றம் அடையும் தன்மை கொண்ட அனைத்துப் பொருள்களையும் ஆக்சிசனேற்றம் அடையச் செய்கிறது. இருந்தாலும் இது மிகமெதுவாக வினைபுரிகிறது என்பதால் குறைவான பயன்பாடுகளையே கொண்டுள்ளது.